ਸਮਾਜਿਕ ਅਧਿਕਾਰ (ਸਮਾਜਿਕ ਇਕਰਾਰਨਾਮਾ ਸਿਧਾਂਤ)
ਸਮਾਜਿਕ ਅਧਿਕਾਰ ਸਮਾਜਿਕ ਇਕਰਾਰਨਾਮੇ ਤੋਂ ਪੈਦਾ ਹੋਏ ਅਧਿਕਾਰ ਹਨ। ਉਦਾਹਰਨ ਲਈ, ਜੇਮਜ਼ ਮੈਡੀਸਨ ਦੀ ਦਲੀਲ ਸੀ ਕਿ ਜਿਊਰੀ ਰਾਹੀਂ ਮੁਕੱਦਮਾ ਚਲਾਉਣ ਵਰਗਾ ਅਧਿਕਾਰ ਨਾ ਤਾਂ ਕੁਦਰਤ ਤੋਂ ਪੈਦਾ ਹੋਇਆ ਹੈ ਅਤੇ ਨਾ ਹੀ ਸਰਕਾਰ ਦੇ ਸੰਵਿਧਾਨ ਤੋਂ, ਸਗੋਂ ਸਮਾਜਿਕ ਇਕਰਾਰਨਾਮੇ ਵਿੱਚੋਂ ਮੱਲੋਮੱਲੀ ਰੂਪਮਾਨ ਹੋਈਆਂ ਸਥਿੱਤੀਆਂ ਤੋਂ ਪੈਦਾ ਹੋਇਆ ਹੈ। ਸਮਾਜਿਕ ਅਧਿਕਾਰ ਰਾਜਨੀਤਿਕ ਅਧਿਕਾਰਾਂ ਦੇ ਨਾਲ਼ ਬਹੁਤ ਮਿਲ਼ਦੇ ਜੁਲ਼ਦੇ ਹਨ, ਅਤੇ ਇਹ ਸਮਝਿਆ ਜਾ ਸਕਦਾ ਹੈ ਕਿ ਉਹ ਪ੍ਰਭਾਵੀ ਤੌਰ 'ਤੇ ਉਹੀ ਸੰਕਲਪ ਹਨ ਜੋ ਮੁਕਾਬਲਤਨ ਸਹਿਜ ਤਰੀਕੇ ਨਾਲ਼ ਮਾਣੇ ਜਾ ਰਹੇ ਹੁੰਦੇ ਹਨ। ਸੇਸੀਲ ਫੈਬਰੇ ਦੀ ਦਲੀਲ ਹੈ ਕਿ "ਸੰਵਿਧਾਨ ਦੁਆਰਾ, ਜਮਹੂਰੀ ਬਹੁਗਿਣਤੀਆਂ ਤੇ ਸੀਮਾਵਾਂ ਲਾਉਣਾ, ਸਾਡੇ ਉਨ੍ਹਾਂ ਬੁਨਿਆਦੀ ਅਧਿਕਾਰਾਂ ਦਾ ਆਦਰ ਕਰਨਾ ਅਤੇ ਉਹਨਾਂ ਨੂੰ ਉਤਸ਼ਾਹਿਤ ਕਰਨਾ ਜਾਇਜ਼ ਹੈ ਜੋ ਸਾਡੀ ਖੁਦਮੁਖਤਿਆਰੀ ਦੇ ਸੁਰੱਖਿਅਤ ਅਭਿਆਸ ਦੀ ਰੱਖਿਆ ਕਰਦੇ ਹਨ ਅਤੇ ਸਾਨੂੰ ਤੰਦਰੁਸਤੀ ਪ੍ਰਾਪਤ ਕਰਨ ਦੇ ਯੋਗ ਬਣਾਉਂਦੇ ਹਨ। ਜਿਥੋਂ ਤੱਕ, Ch. 1 ਸਦਕਾ, ਸਮਾਜਿਕ ਅਧਿਕਾਰ ਅਜਿਹੇ ਮੌਲਿਕ ਅਧਿਕਾਰ ਹਨ, ਇਸ ਤੋਂ ਬਾਅਦ ਉਨ੍ਹਾਂ ਨੂੰ ਸੰਵਿਧਾਨਕ ਬਣਾਇਆ ਜਾਣਾ ਚਾਹੀਦਾ ਹੈ।"